ROZHODNUTIE KOMISIE
zo 6. novembra 2008,
ktorým sa mení a dopĺňa rozhodnutie 2002/613/ES, pokiaľ ide o schválené inseminačné stanice pre odber spermy ošípaných v Kanade a v Spojených štátoch
[oznámené pod číslom K(2008) 6473]
(Text s významom pre EHP)
(2008/856/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 90/429/EHS z 26. júna 1990, ktorou sa ustanovujú požiadavky na zdravotný stav zvierat platné pri obchodovaní so spermou ošípaných v rámci Spoločenstva a jej dovoze (1), a najmä na jej článok 8 ods. 1,
keďže:
(1)
V rozhodnutí Komisie 2002/613/ES z 19. júla 2002, ktorým sa stanovujú podmienky pre dovoz spermy domácich ošípaných (2), sa ustanovuje zoznam tretích krajín, z ktorých členské štáty majú povoliť dovoz spermy domácich ošípaných a zoznam inseminačných staníc pre odber spermy v týchto tretích krajinách schválených na vývoz tejto spermy do Spoločenstva.
(2)
Kanada a Spojené štáty požiadali o vykonanie určitých zmien v zozname inseminačných staníc schválených podľa rozhodnutia 2002/613/ES, pokiaľ ide o záznamy, ktoré sa ich týkajú.
(3)
Rozhodnutie 2002/613/ES by sa preto malo zodpovedajúcim spôsobom zmeniť a doplniť.
(4)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha V k rozhodnutiu 2002/613/ES sa mení a dopĺňa v súlade s prílohou k tomuto rozhodnutiu.
Článok 2
Toto rozhodnutie je určené členským štátom.
V Bruseli 6. novembra 2008